ΑΠΟΦΑΣΕΙΣ
Αριθμ. απόφ. 541
Έγκριση Κανονισμού Προγράμματος Μεταπτυχιακών Σπουδών της Ιατρικής Σχολής του Εθνικού
και Καποδιστριακού Πανεπιστημίου Αθηνών με
τίτλο «Σακχαρώδης Διαβήτης και Παχυσαρκία»
(«ΜSc in Diabetes Mellitus and Obesity»).
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του ν. 4485/2017 «Οργάνωση και Λειτουργία της ανώτατης εκπαίδευσης, ρυθμίσεις για την
έρευνα και άλλες διατάξεις» (Α’ 114), και ειδικότερα τα
άρθρα 30 έως και 37, 45 και 85, όπως τροποποιήθηκαν
και ισχύουν.
2. Την υπό στοιχεία 163204/Ζ1/29-9-2017 εγκύκλιο
του Υπουργείου Παιδείας, Έρευνας και Θρησκευμάτων.
3. Την υπό στοιχεία 216772/Z1/8-12-2017 υπουργική
απόφαση «Τρόπος κατάρτισης του αναλυτικού προϋπολογισμού λειτουργίας και της έκθεσης βιωσιμότητας των
Προγραμμάτων Μεταπτυχιακών Σπουδών» (Β΄ 4334).
4. Τις παρ. 7 και 8 του άρθρου 19 και την παρ. 3α του
άρθρου 42 του ν. 4521/2018 «Ίδρυση Πανεπιστημίου
Δυτικής Αττικής και άλλες διατάξεις» (Α’ 38).
5. Τις παρ. 1 και 5 του άρθρου 101 του ν. 4547/2018
(Α’ 102).
6. Τις διατάξεις του ν. 4009/2011 «Δομή, λειτουργία,
διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων» (Α’195),
όπως τροποποιήθηκαν και ισχύουν.
7. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83), όπως τροποποιήθηκαν και ισχύουν.
8. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
9. Τις διατάξεις του ν. 3374/2005 και ιδίως τα άρθρα 14
και 15 «Διασφάλιση της ποιότητας στην ανώτατη εκπαίδευση. Σύστημα μεταφοράς και συσσώρευσης πιστωτι-
κών μονάδων - Παράρτημα διπλώματος» (Α΄ 189), όπως
τροποποιήθηκε και ισχύει.
10. Την υπ’ αρ. 874/9-7-2018 απόφαση της Συγκλήτου
του ΕΚΠΑ με την οποία επανιδρύθηκε το ΠΜΣ «Σακχαρώδης Διαβήτης και Παχυσαρκία» (Β΄ 3085).
11. Το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 26.11.2020)
12. Το απόσπασμα πρακτικού της Συγκλήτου του ΕΚΠΑ
(17η συνεδρία 3-2-2021).
13. Το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
27 Φεβρουαρίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 790
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
Την έγκριση του Κανονισμού του Προγράμματος Μεταπτυχιακών Σπουδών του Τμήματος Ιατρικής του ΕΚΠΑ,
με τίτλο «Σακχαρώδης Διαβήτης και Παχυσαρκία» «ΜSc
in Diabetes Mellitus and Obesity», από το ακαδημαϊκό
έτος 2020-2021, ως ακολούθως:
Άρθρο 1
ΑΝΤΙΚΕΙΜΕΝΟ-ΣΚΟΠΟΣ
Σκοπός του ΠΜΣ «Σακχαρώδης Διαβήτης και Παχυσαρκία» είναι η παροχή υψηλού επιπέδου μεταπτυχιακής
εκπαίδευσης και εξειδίκευσης στο ευρύ και αναπτυσσόμενο αντικείμενο του σακχαρώδους διαβήτη και της
παχυσαρκίας, καθώς και η προαγωγή της έρευνας σε
αυτά τα γνωστικά αντικείμενα.
Ολοκληρώνοντας το Πρόγραμμα, οι φοιτητές θα μπορούν:
- Να διαχειριστούν ασθενείς με σακχαρώδη διαβήτη.
- Να αντιμετωπίσουν τις επιπλοκές του σακχαρώδη
διαβήτη και τα συχνά συνυπάρχοντα νοσήματα.
- Να διαχειριστούν και να αντιμετωπίσουν παχύσαρκους ασθενείς.
- Να συμβάλλουν στην πρόληψη του σακχαρώδους
διαβήτη και της παχυσαρκίας.
- Να πραγματοποιήσουν κλινική και βασική έρευνα
στον τομέα του σακχαρώδους διαβήτη και της παχυσαρκίας.
- Να απασχοληθούν σε θέσεις του δημοσίου και του
ιδιωτικού τομέα που απαιτούν εξειδικευμένες γνώσεις
για τη διαχείριση των θεμάτων που άπτονται του σακχαρώδη διαβήτη και της παχυσαρκίας.
Το ΠΜΣ οδηγεί στην απονομή Διπλώματος Μεταπτυχιακών Σπουδών με θέμα: «Σακχαρώδης Διαβήτης και
Παχυσαρκία» μετά την πλήρη και επιτυχή ολοκλήρωση
των σπουδών με βάση το πρόγραμμα σπουδών.
Οι τίτλοι απονέμονται από την Ιατρική Σχολή του Εθνικού και Καποδιστριακού Πανεπιστημίου Αθηνών.
Άρθρο 2
ΔΟΜΗ ΚΑΙ ΟΡΓΑΝΑ ΤΟΥ ΠΜΣ
Αρμόδια όργανα για τη λειτουργία του ΠΜΣ σύμφωνα
με το ν. 4485/2017 είναι:
1. Η Συνέλευση της Ιατρικής Σχολής:
Είναι αρμόδια για τον έλεγχο και την έγκριση των εισηγήσεων της συντονιστικής επιτροπής του ΠΜΣ που
αφορούν: στον ορισμό μελών Συμβουλευτικών Επιτροπών, στον ορισμό μελών Εξεταστικών Επιτροπών, στην
απονομή μεταπτυχιακών διπλωμάτων, στη συγκρότηση
της Επιτροπής Αξιολόγησης και επιλογής των υποψηφίων, καθώς και για κάθε θέμα που προβλέπεται από
επιμέρους ισχύουσες διατάξεις.
2. Η Συντονιστική Επιτροπή (ΣΕ) του ΠΜΣ: απαρτίζεται
από πέντε (5) μέλη ΔΕΠ της Σχολής, που έχουν αναλάβει
μεταπτυχιακό έργο και εκλέγονται από τη Συνέλευση της
Σχολής για διετή θητεία. Τα μέλη της ΣΕ δεν δικαιούνται
επιπλέον αμοιβή ή αποζημίωση για τη συμμετοχή τους
στην επιτροπή. Πρόεδρος της ΣΕ είναι ο Διευθυντής του
ΠΜΣ, ο οποίος ορίζεται από τη Συνέλευση μεταξύ των
μελών της ΣΕ. Η θητεία του Προέδρου της ΣΕ μπορεί
να ανανεωθεί μία φορά. Η ΣΕ είναι αρμόδια για την παρακολούθηση και τον συντονισμό της λειτουργίας του
προγράμματος και:
- Εισηγείται στη Συνέλευση την κατανομή του διδακτικού έργου μεταξύ των διδασκόντων του ΠΜΣ.
- Εισηγείται στη Συνέλευση την κατανομή του διδακτικού έργου μεταξύ των διδασκόντων του ΠΜΣ.
- Ορίζει τον επιβλέποντα και τα μέλη της τριμελούς
επιτροπής εξέτασης διπλωματικών εργασιών, ο ορισμός
της οποίας επικυρώνεται από τη Συνέλευση της Σχολής.
- Εξετάζει φοιτητικά θέματα, όπως αιτήσεις αναστολής φοίτησης, παράτασης σπουδών, κ.α. και εισηγείται
σχετικά στη Συνέλευση της Σχολής.
- Αποφασίζει, με εξουσιοδότηση της Συνέλευσης, ως
προς την οικονομική διαχείριση και ειδικότερα ως προς
την έγκριση των δαπανών του προγράμματος και πιστοποιεί τη σχέση εκπαιδευτικών αναγκών του συγκεκριμέ-
νου προγράμματος με τις εκάστοτε αιτούμενες δαπάνες.
Σύμφωνα με αυτό, η Συντονιστική Επιτροπή με σχετική απόφασή της θα εγκρίνει μια δαπάνη ή ένα σύνολο
δαπανών και θα αιτιολογεί τη σκοπιμότητα εκτέλεσης
αυτών σύμφωνα με τις εκάστοτε εκπαιδευτικές ανάγκες
του προγράμματος.
3. Ο Διευθυντής του ΠΜΣ και ο Αναπληρωτής του:
Ο Διευθυντής του ΠΜΣ είναι μέλος ΔΕΠ πρώτης βαθμίδας ή της βαθμίδας του αναπληρωτή, του ιδίου ή συνα-
φούς γνωστικού αντικειμένου με το γνωστικό αντικείμενο του ΠΜΣ. Επιπλέον, είναι μέλος και Πρόεδρος της
ΣΕ. Ορίζεται μαζί με τον Αναπληρωτή του, με απόφαση
Συνέλευσης της Σχολής.
Ο Διευθυντής του ΠΜΣ εισηγείται στα αρμόδια όργανα
του Ιδρύματος για κάθε θέμα που αφορά την αποτελεσματική λειτουργία του προγράμματος. Ο Διευθυντής
δεν μπορεί να έχει περισσότερες από δύο (2) συνεχόμενες θητείες και δεν δικαιούται επιπλέον αμοιβή για το
διοικητικό του έργο ως Διευθυντή. Έχει τις ακόλουθες
αρμοδιότητες:
α) Συγκαλεί σε συνεδρίαση τη ΣΕ.
β) Καταρτίζει την ημερήσια διάταξη των εν λόγω συνεδριάσεων, λαμβάνοντας υπόψη εισηγήσεις των μελών
και οργάνων του ΠΜΣ.
γ) Ορίζει εκλογές για την αναπλήρωση μελών επιτροπών λόγω κένωσης θέσης.
δ) Έχει την ευθύνη σύνταξης του προϋπολογισμού και
απολογισμού του Προγράμματος, τους οποίους υποβάλλει στη Συνέλευση για έγκριση.
ε) Είναι υπεύθυνος για την παρακολούθηση της εκτέλεσης του προϋπολογισμού και για την έκδοση των εντο-
λών πληρωμής των σχετικών δαπανών.
στ) Κατά τη λήξη της θητείας του, καθώς και της ΣΕ,
συντάσσει αναλυτικό απολογισμό του ερευνητικού και
εκπαιδευτικού έργου του ΠΜΣ, καθώς και των λοιπών
δραστηριοτήτων του, με στόχο την αναβάθμιση των
σπουδών, την καλύτερη αξιοποίηση του ανθρώπινου
δυναμικού, τη βελτιστοποίηση των υφιστάμενων υποδομών και την κοινωνικά επωφελή χρήση των διαθέσιμων
πόρων του ΠΜΣ.
Ο Αναπληρωτής Διευθυντής του ΠΜΣ είναι Καθηγητής
ή Αναπληρωτής Καθηγητής και εκπληρώνει τα καθήκοντα του Διευθυντή σε περίπτωση απουσίας του.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
4. Η Επιτροπή Επιλογής Μεταπτυχιακών Φοιτητών:
Μετά από εισήγηση της Συντονιστικής Επιτροπής του
Π.Μ.Σ. και έγκριση της Συνέλευσης της Σχολής ορίζεται η
Επιτροπή Επιλογής Μεταπτυχιακών Φοιτητών (Ε.Ε.Μ.Φ.),
η οποία απαρτίζεται από τρία (3) μέλη. Η (Ε.Ε.Μ.Φ.),
αναλαμβάνει την αξιολόγηση και την επιλογή των μεταπτυχιακών φοιτητών και τους κατατάσσει κατά σειρά
επιτυχίας. Η αξιολόγηση βασίζεται στα κριτήρια που
αναφέρονται στον παρόντα Κανονισμό
To ΠΜΣ «Σακχαρώδης Διαβήτης και Παχυσαρκία» υποστηρίζεται από Γραμματεία του Προγράμματος που είναι
εγκατεστημένη στην Ιατρική Σχολή του ΕΚΠΑ και βρίσκεται υπό την επιστασία της Γραμματείας της Ιατρικής
Σχολής του ΕΚΠΑ. Η Γραμματεία του ΠΜΣ έχει ως καθήκον τη γραμματειακή υποστήριξη του ΠΜΣ, όπως την
προετοιμασία της διαδικασίας εισδοχής υποψηφίων, την
τήρηση των οικονομικών στοιχείων του Προγράμματος,
τη γραμματειακή υποστήριξη της ΣΕ, την καταχώριση
βαθμολογιών.
Άρθρο 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
Στο ΠΜΣ «Σακχαρώδης Διαβήτης και Παχυσαρκία»
γίνονται δεκτοί κάτοχοι τίτλου του Α’ κύκλου σπουδών
των Τμημάτων Ιατρικής ΑΕΙ της ημεδαπής ή ομοταγών,
αναγνωρισμένων από τον ΔΟΑΤΑΠ, ιδρυμάτων της αλλοδαπής, καθώς και απόφοιτοι άλλων Τμημάτων ΑΕΙ της
ημεδαπής ή ομοταγών, αναγνωρισμένων της αλλοδαπής. Επίσης, γίνονται δεκτοί πτυχιούχοι Τμημάτων Α.Ε.Ι
συναφούς γνωστικού αντικειμένου (πτυχιούχοι Χαροκόπειου Πανεπιστημίου, πτυχιούχοι Φαρμακευτικής
Σχολής, πτυχιούχοι Οδοντιατρικής Σχολής, πτυχιούχοι
Νοσηλευτικής, πτυχιούχοι τμήματος Βιολογικού) της
ημεδαπής καθώς και απόφοιτοι αντίστοιχων Τμημάτων
αναγνωρισμένων ομοταγών Ιδρυμάτων της αλλοδαπή,
(εφόσον υπάρχει ικανός αριθμός αιτήσεων) με την εξής
αναλογία:
1. Πτυχιούχοι Τμημάτων Ιατρικής (70%)
2. Πτυχιούχοι Χαροκόπειου Πανεπιστημίου (6,7%)
3. Πτυχιούχοι Τμήματος Φαρμακευτικής (5%)
4. Πτυχιούχοι Τμήματος Οδοντιατρικής (5%)
5. Πτυχιούχοι Τμήματος Νοσηλευτικής ΑΕΙ (5%)
6. Πτυχιούχοι Τμήματος Βιολογίας (5%)
7. Πτυχιούχοι Τμήματος ΤΕΦΑΑ (3,3%)
Ο αριθμός των εισακτέων στο ΠΜΣ ορίζεται κατ’
ανώτατο σε τριάντα (30) ανά έτος. Σε περίπτωση που οι
αιτήσεις αποφοίτων των ανωτέρω τμημάτων δεν καλύπτονται, οι διαθέσιμες θέσεις θα διατίθενται σε αποφοί-
τους άλλων τμημάτων που αναφέρονται ανωτέρω με
εισήγηση της Συντονιστικής Επιτροπής στη Συνέλευση.
Γίνονται δεκτοί ως υπεράριθμοι μέλη των κατηγοριών
ΕΕΠ, ΕΔΙΠ και ΕΤΕΠ και μόνο ένας κατ’ έτος σύμφωνα με
την ισχύουσα νομοθεσία.
Το ΠΜΣ «Σακχαρώδης Διαβήτης και Παχυσαρκία» θα
δέχεται τριάντα (30) φοιτητές ανά ακαδημαϊκό έτος και
προγραμματίζεται να απασχολεί εκατόν πενήντα (150)
συνολικά διδάσκοντες.
Τουλάχιστον το 60% από τους διδάσκοντες θα είναι
από την Ιατρική Σχολή του ΕΚΠΑ και 40% από Πανεπιστήμια και Ερευνητικά Κέντρα της ημεδαπής και της
Αλλοδαπής και ειδικοί επιστήμονες.
Αυτό αντιστοιχεί σε δυόμιση (2,5) διδάσκοντες ανά
φοιτητή.
Σημειώνεται ότι ο μέγιστος αριθμός μεταπτυχιακών
φοιτητών στα ΠΜΣ της Ιατρικής Σχολής είναι περίπου
3.190 ανά έτος σε σχέση και με τον αριθμό των περίπου
2.157 προπτυχιακών φοιτητών ανά έτος και των 572 μελών ΔΕΠ της Ιατρικής Σχολής του ΕΚΠΑ.
Τα ανωτέρω στοιχεία δίνονται κατά προσέγγιση και
ανταποκρίνονται στα δεδομένα του έτους σύνταξης του
Κανονισμού.
Άρθρο 4
ΤΡΟΠΟΣ ΕΙΣΑΓΩΓΗΣ
Η επιλογή των φοιτητών γίνεται σύμφωνα με την
ισχύουσα νομοθεσία και τις προβλέψεις του παρόντος
Κανονισμού Μεταπτυχιακών Σπουδών.
Κάθε Μάιο ή Ιούνιο, μετά την απόφαση της Συνέλευσης της Ιατρικής Σχολής του Ε.Κ.Π.Α, δημοσιεύεται και
αναρτάται στην ιστοσελίδα του ΠΜΣ και του Ιδρύματος
προκήρυξη για την εισαγωγή μεταπτυχιακών φοιτητών
στο ΠΜΣ. Οι σχετικές αιτήσεις μαζί με τα απαραίτητα
δικαιολογητικά κατατίθενται στη Γραμματεία του ΠΜΣ,
σε προθεσμία που ορίζεται κατά την προκήρυξη και
μπορεί να παραταθεί με απόφαση της Συνέλευσης της
Ιατρικής Σχολής.
Απαραίτητα δικαιολογητικά είναι:
1. Αίτηση Συμμετοχής
2. Φωτοαντίγραφο Πτυχίου
3. Φωτοαντίγραφο πιστοποιητικού αναλυτικής βαθμολογίας προπτυχιακών σπουδών, με επίδειξη του πρωτο-
τύπου κατά την κατάθεση.
4. Αντίγραφο Διπλωματικής Εργασίας - εφόσον υπάρχει.
5. Φωτοαντίγραφο Μεταπτυχιακού Διπλώματος Ειδίκευσης ή βεβαίωση παρακολούθησης εφόσον δεν έχει
ολοκληρωθεί, με επίδειξη του πρωτοτύπου κατά την
κατάθεση - εφόσον υπάρχει.
6. Βεβαίωση υπεύθυνου Καθηγητή σε περίπτωση
επιστημονικού έργου - ερευνητικής δραστηριότητας εφόσον υπάρχει.
7. Ανάτυπα δημοσιεύσεων και ανακοινώσεων - εφόσον
υπάρχουν.
8. Βεβαίωση εργοδότη/υπηρεσίας σε περίπτωση κλινικής ή επαγγελματικής εμπειρίας - εφόσον υπάρχει.
9. Πιστοποιητικό γνώσης της Αγγλικής γλώσσας ή περισσοτέρων ξένων γλωσσών.
10. Δύο τουλάχιστον συστατικές επιστολές από μέλη
ΔΕΠ ή Ερευνητές αναγνωρισμένων ερευνητικών Ιδρυμάτων της ημεδαπής ή της αλλοδαπής, οι οποίοι είναι
κάτοχοι διδακτορικού διπλώματος ή Επιστήμονες αναγνωρισμένου κύρους, οι οποίοι διαθέτουν εξειδικευμέ-
νες γνώσεις ή σχετική εμπειρία.
11. Φωτοτυπία αστυνομικής ταυτότητας.
12. Δύο φωτογραφίες.
13. Βεβαίωση εργοδότη/υπηρεσίας, εφόσον εργάζονται, ότι σε περίπτωση επιλογής τους θα έχουν την άδεια
να εκπληρώσουν τις υποχρεώσεις τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
14. Υπεύθυνη δήλωση του Νόμου 1599/89 ότι ο υποψήφιος μπορεί να ανταποκριθεί πλήρως στις απαιτήσεις
της υποχρεωτικής φοίτησης σύμφωνα με αυτήν τη προκήρυξη και αναλαμβάνει το κόστος των σπουδών του
για όλα τα εξάμηνα.
15. Υπεύθυνη δήλωση του ν. 1599/1989 ότι όλα τα υποβληθέντα φωτοαντίγραφα αποτελούν ακριβή αντίγραφα
των πρωτοτύπων.
16. Κάθε άλλο στοιχείο που κατά τη γνώμη του υποψηφίου θα συνέβαλλε ώστε η Ε.Ε.Μ.Φ. να σχηματίσει
πληρέστερη και πιο ολοκληρωμένη άποψη.
Οι φοιτητές από ιδρύματα της αλλοδαπής πρέπει να
καταθέσουν την αναγνώριση του πτυχίου τους ή να ξεκινήσουν τη διαδικασία αναγνώρισης του βασικού πτυχίου
από τον ΔΟΑΤΑΠ, σύμφωνα με την παρ. 7 του αρθρου
34 του ν. 4485/2017 και την παρ. 5 του άρθρου 101 του
ν. 4547/2018.
Η επιλογή των μεταπτυχιακών φοιτητών γίνεται με
συνεκτίμηση των εξής κυρίων κριτηρίων:
1. Βαθμός Πτυχίου και αναλυτική βαθμολογία σε προπτυχιακά μαθήματα σχετικά με το αντικείμενο του Π.Μ.Σ.
Επισημαίνεται ότι θα γίνονται αποδεκτές και αιτήσεις που
θα συνοδεύονται από δήλωση του ν. 1599/1986 στην
οποία θα δηλώνεται ότι αναμένεται η επιτυχής ολοκλήρωση των προπτυχιακών σπουδών και θα αναφέρονται
αναλυτικά τα μαθήματα που εκκρεμούν για την εξεταστική περίοδο του Σεπτεμβρίου. Σε αυτή την περίπτωση
και εφόσον ο/η υποψήφιος/α γίνει δεκτός/ή στο Π.Μ.Σ.
θα πρέπει να προσκομίσει τη βεβαίωση ολοκλήρωσης
των σπουδών και το επικυρωμένο αντίγραφο πτυχίου.
2. Διπλωματική - πτυχιακή εργασία (εφόσον υπάρχει).
3. Μεταπτυχιακές σπουδές (εφόσον υπάρχουν).
4. Επιστημονικό έργο - ερευνητική δραστηριότητα
(εφόσον υπάρχει).
5. Κλινική ή επαγγελματική εμπειρία σχετική με το
αντικείμενο του Π.Μ.Σ. (εφόσον υπάρχει).
6. Υποτροφίες, διακρίσεις, βραβεία που έχει λάβει ο
υποψήφιος (εφόσον υπάρχουν).
7. Στοιχεία σχετικά με την προσωπικότητα, τις γνώσεις
τα επαγγελματικά σχέδια και τους στόχους του υποψηφίου που θα προκύψουν από την προσωπική συνέντευξη.
8. Κάθε άλλο στοιχείο σχετικό με τα προσόντα των
υποψηφίων που αποδεικνύεται από τα δικαιολογητικά
που κατατίθενται.
Πιο συγκεκριμένα, η επιλογή των εισακτέων πραγματοποιείται με βάση τα παραπάνω και διαμορφώνεται
μία συνολική βαθμολογία στην κλίμακα 0-100. Η αναλυτική βαθμολόγηση των κριτηρίων παρατίθεται στον
παρακάτω πίνακα.
x 2
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
x 0.5
x 0.5
x 0.5
x 0.5
x 0.5
x 1.5
x 0.5
x 0.5
x 0.5
x 0.5
x 0.5
x 1.5
x 0.5
x 0.5
x 1.5
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
x 1.5
x 0.5
x 0.5
x 1
x 0.5
x 1.5
x 0.5
x 0.5
x 1
x 0.5
x 1.5
x 1
x 2
x 1
x 1
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
x 2
x 1
0.5
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
(4)
(6)
0.5
0.5
0.5
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
Με βάση τα συνολικά κριτήρια, η ΣΕ καταρτίζει τον
Πίνακα αξιολόγησης των φοιτητών και τον καταθέτει
προς έγκριση στη Συνέλευση.
- Οι επιτυχόντες θα πρέπει να εγγραφούν στη Γραμματεία του ΠΜΣ εντός επτά (7) ημερών από την απόφαση
της Συνέλευσης.
- Σε περίπτωση ισοβαθμίας γίνονται δεκτοί οι ισοβαθμήσαντες ως υπεράριθμοι, σε ποσοστό που δεν υπερβαί-
νουν το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων φοιτητών, θα κληθούν αν υπάρχουν, οι επιλαχόντες, με βάση
τη σειρά τους στον εγκεκριμένο αξιολογικό πίνακα, να
εγγραφούν στο Πρόγραμμα.
Άρθρο 5
ΔΙΑΡΚΕΙΑ ΦΟΙΤΗΣΗΣ
Η χρονική διάρκεια φοίτησης στο ΠΜΣ που οδηγεί
στη λήψη Διπλώματος Μεταπτυχιακών Σπουδών (ΔΜΣ)
ορίζεται σε 4 (τέσσερα) ακαδημαϊκά εξάμηνα, στα οποία
περιλαμβάνεται και ο χρόνος εκπόνησης διπλωματικής
εργασίας.
Οι μεταπτυχιακοί φοιτητές έχουν δικαίωμα να ζητήσουν, με αιτιολογημένη αίτησή τους, άδεια παράτασης
της παρακολούθησης των μαθημάτων ή της εκπόνησης
της μεταπτυχιακής τους εργασίας. Η άδεια χορηγείται
με απόφαση της Συνέλευσης της Ιατρικής Σχολής για
αποδεδειγμένα σοβαρούς λόγους, (προβλήματα υγείας,
κύηση ή λοχεία, επαγγελματικοί λόγοι, ολοκλήρωση πειραμάτων στις ερευνητικές διπλωματικές) μόνο μία φορά
και δεν μπορεί να είναι μεγαλύτερης διάρκειας των δύο
(2) ακαδημαϊκών εξαμήνων ούτε μικρότερης διάρκειας
του ενός (1) εξαμήνου.
Ο μεταπτυχιακός φοιτητής με αίτησή του μπορεί να
ζητήσει αιτιολογημένη αναστολή φοίτησης. Ως λόγοι
γίνονται δεκτοί προβλήματα υγείας, κύηση, λοχεία, προγραμματισμένη μετεκπαίδευση στο εξωτερικό, διαταγ-
μένη υπηρεσία για δημοσίους υπαλλήλους ή ενστόλους.
Η απόφαση λαμβάνεται από τη Συνέλευση της Σχολής
μετά από εισήγηση της Συντονιστικής Επιτροπής.
Τα εξάμηνα αναστολής της φοιτητικής ιδιότητας δεν
προσμετρούνται στην προβλεπόμενη ανώτατη διάρκεια
κανονικής φοίτησης και δεν μπορούν να υπερβαίνουν
τα δύο (2) συνεχόμενα.
Μετά την πάροδο της αναστολής φοίτησης ο φοιτητής
είναι υποχρεωμένος να παρακολουθήσει όλα τα μαθήματα, σεμινάρια, πρακτικές ασκήσεις κ.λπ., στα οποία
δεν είχε αξιολογηθεί επιτυχώς πριν από την αναστολή
της φοίτησής του.
-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
Άρθρο 6
ΠΡΟΓΡΑΜΜΑ ΣΠΟΥΔΩΝ
Το ΠΜΣ ξεκινά το χειμερινό εξάμηνο εκάστου ακαδημαϊκού έτους. Σε περίπτωση αδυναμίας έναρξης στο
χειμερινό εξάμηνο, δύναται να μεταφερθεί στο εαρινό,
με απόφαση της Συνέλευσης της Ιατρικής Σχολής.
Για την απόκτηση ΔΜΣ απαιτούνται συνολικά 120 (εκατόν είκοσι) πιστωτικές μονάδες (ECTS).
Κατά τη διάρκεια των σπουδών, οι μεταπτυχιακοί φοιτητές υποχρεούνται σε παρακολούθηση και επιτυχή εξέ-
ταση μεταπτυχιακών μαθημάτων, ερευνητική απασχόληση και συγγραφή επιστημονικών εργασιών, κ.ά. καθώς
και σε εκπόνηση μεταπτυχιακής διπλωματικής εργασίας.
Οι μεταπτυχιακοί φοιτητές είναι υποχρεωμένοι:
- Να παρακολουθούν επιτυχώς έναν αριθμό από τα
προσφερόμενα μεταπτυχιακά μαθήματα. Ο μεταπτυχιακός φοιτητής θεωρείται ότι έχει παρακολουθήσει μόνο
εάν συμπληρώσει το 80% των ωρών του κάθε κύκλου
μαθημάτων (διαλέξεις και πρακτική εξάσκηση) του ισχύοντος προγράμματος σπουδών. Σε αντίθετη περίπτωση
υποχρεούται να επαναλάβει τον κύκλο μαθημάτων.
- Να υποβάλλουν μέσα στις προβλεπόμενες προθεσμίες τις εργασίες που τους έχουν ανατεθεί για το κάθε
μάθημα.
- Να προσέρχονται στις προβλεπόμενες εξετάσεις.
- Να συγγράψουν διπλωματική εργασία (ερευνητική
εργασία, ανασκόπηση της βιβλιογραφίας ή μετα-ανάλυση) σε θέμα συναφές με τα μαθήματα του προγράμ-
ματος.
Η μη τήρηση των παραπάνω, αποτελεί βάση απορριπτικού βαθμού για μαθήματα ή αποκλεισμού του
μεταπτυχιακού φοιτητή από το πρόγραμμα, μετά από
εισήγηση του υπεύθυνου καθηγητή στη Συντονιστική
Επιτροπή και απόφαση της Συνέλευσης.
Η διδασκαλία των μαθημάτων γίνεται διά ζώσης και
με μέσα εξ αποστάσεως εκπαίδευσης σε ποσοστό έως
35% των μαθημάτων.
Τα μαθήματα οργανώνονται σε εξάμηνα, πραγματοποιούνται σε εβδομαδιαία βάση. Η γλώσσα στις διδα-
σκαλίας και της διπλωματικής εργασίας θα είναι η ελληνική. Σε περίπτωση διαλέξεως από ξένο διακεκριμένο
επιστήμονα η γλώσσα διδασκαλίας θα είναι η αγγλική.
Σε περίπτωση συμμετοχής σπουδαστών από το εξωτερικό, η γλώσσα στις διπλωματικής εργασίας θα είναι η
ελληνική ή η αγγλική.
Α. Το πρόγραμμα των μαθημάτων διαμορφώνεται ως
εξής:
Α’ Εξάμηνο
Μαθήματα Υποχρεωτικά
Διδ. Ώρες/
εβδομάδα ECTS
Μεταβολισμός
Φυσιολογία - Παθοφυσιολογία σακχαρώδους διαβήτη και παχυσαρκίας
Διαγνωστικά κριτήρια - Κλινική
εικόνα
Θεραπευτική αντιμετώπιση σακχαρώδους διαβήτη και παχυσαρκίας Α
Σύνολο
Β’ Εξάμηνο
Μαθήματα Υποχρεωτικά
Διδ. Ώρες/
εβδομάδα ECTS
Θεραπευτική αντιμετώπιση σακχαρώδους διαβήτη και παχυσαρκίας Β
Επιπλοκές σακχαρώδους διαβήτη
Σύνολο
Γ’ Εξάμηνο
Μαθήματα Υποχρεωτικά
Διδ. Ώρες/
εβδομάδα ECTS
Μεθοδολογία έρευνας
Πρακτική εξάσκηση: τακτικά
εξωτερικά διαβητολογικά ιατρεία,
ιατρεία διαβητικού ποδιού, ιατρεία
παχυσαρκίας
Σύνολο
Δ’ Εξάμηνο
ECTS
ECTS
Εκπόνηση μεταπτυχιακής διπλωματικής
εργασίας
Σύνολο
Β. Περιεχόμενο/Περιγραφή μαθημάτων
- Το μάθημα με τίτλο ’’Μεταβολισμός’’ περιλαμβάνει
τον μεταβολισμό των υδατανθράκων, των λιπών και των
πρωτεϊνών και έχει ως σκοπό οι μεταπτυχιακοί φοιτητές
να αποκτήσουν τις βασικές γνώσεις σε θέματα που αφορούν τον μεταβολισμό των υδατανθράκων, των λιπών
και των πρωτεϊνών. Η εξοικείωση με τις βασικές αρχές
της γλυκόλυσης, της γλυκονεογένεσης, της γλυκογονόλυσης, της γλυκογονογένεσης, της σύνθεσης και του κα-
ταβολισμού των πρωτεϊνών, καθώς και της βιοσύνθεσης
και μεταβολισμού των λιπών αποτελούν τα θεμέλια για
την κατανόηση των παθοφυσιολογικών μηχανισμών
που οδηγούν στον σακχαρώδη διαβήτη και τα συναφή
μεταβολικά νοσήματα.
- Το μάθημα με τίτλο ’’Φυσιολογία - Παθοφυσιολογία
σακχαρώδους διαβήτη και παχυσαρκίας’’ περιλαμβάνει
την παθοφυσιολογία του σακχαρώδους διαβήτη, καθώς και την παθογένεια της παχυσαρκίας και σκοπός
του είναι να αποκτήσουν οι μεταπτυχιακοί φοιτητές τις
γνώσεις σχετικά με την ορμονική ρύθμιση του μεταβολισμού της γλυκόζης, τον ρόλο του κεντρικού νευρικού
συστήματος και του γαστρεντερικού συστήματος, καθώς
και στοιχειώδεις έννοιες του βασικού μεταβολισμού και
της ενεργειακής ισορροπίας. Θα εμβαθύνουν στις αρχικές γνώσεις που απέκτησαν στα προπτυχιακά μαθήμα-
τα σχετικά με τους παθοφυσιολογικούς μηχανισμούς
που προκαλούν τους διάφορους τύπους σακχαρώδους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
διαβήτη, την παχυσαρκία και τα συναφή μεταβολικά
νοσήματα.
- Το μάθημα με τίτλο ’’Διαγνωστικά κριτήρια - Κλινική
εικόνα’’ περιλαμβάνει την κλινική εικόνα και τη διάγνωση
του διαβήτη και της παχυσαρκίας και οι μεταπτυχιακοί
φοιτητές θα εκπαιδευτούν στην αναγνώριση και αντιμετώπιση των υπογλυκαιμικών επεισοδίων, καθώς και
στη διάγνωση της παχυσαρκίας και του μεταβολικού
συνδρόμου. Θα αποκτήσουν απαραίτητες γνώσεις για τη
διάγνωση των διαφόρων τύπων σακχαρώδους διαβήτη
από τα απλά διαγνωστικά κριτήρια στον γενικό πληθυσμό μέχρι τις πιο εξειδικευμένες διαγνωστικές εξετάσεις.
- Το μάθημα με τίτλο ’’Θεραπευτική αντιμετώπιση
σακχαρώδους διαβήτη και παχυσαρκίας’’ περιλαμβάνει
τη θεραπευτική αντιμετώπιση του διαβήτη, την αντιμετώπιση της αρτηριακής υπέρτασης, της δυσλιπιδαιμίας
και της παχυσαρκίας και βοηθά του φοιτητές να εμβαθύνουν στις αρχικές γνώσεις για τον μηχανισμό δράσης,
τις ανεπιθύμητες ενέργειες, τις ενδείξεις και αντενδείξεις
των αντιδιαβητικών, υπολιπιδαιμικών και αντιυπερτασικών φαρμάκων, καθώς και των φαρμάκων κατά της
παχυσαρκίας. Οι ίδιοι θα εκπαιδευτούν στα σχήματα ινσουλινοθεραπείας και στην αντλία ινσουλίνης, ενώ θα
εξοικειωθούν με τις χειρουργικές τεχνικές αντιμετώπισης
του σακχαρώδους διαβήτη και της παχυσαρκίας.
- Το μάθημα με τίτλο ’’Επιπλοκές σακχαρώδους διαβήτη’’ εξοικειώνουν τους μεταπτυχιακούς φοιτητές με την
παθογένεια, την διάγνωση και την πρόληψη των οξέων και χρόνιων επιπλοκών του σακχαρώδους διαβήτη,
καθώς και με την παρακολούθηση και αντιμετώπισή
τους. Οι μεταπτυχιακοί φοιτητές θα εκπαιδευτούν στην
αναγνώριση και στην αντιμετώπιση συχνών νοσημάτων
που συνυπάρχουν, καθώς και ασυνήθιστων νόσων που
εμφανίζονται σε άτομα με σακχαρώδη διαβήτη.
- Το μάθημα ’’Μεθοδολογία έρευνας’’ περιλαμβάνει
διαλέξεις για τα πειραματικά μοντέλα διαβήτη και παχυσαρκίας, καθώς και τις μεθόδους που χρησιμοποιού-
νται συχνά στην κλινική και εργαστηριακή έρευνα για
το διαβήτη και την παχυσαρκία. Περιλαμβάνει επίσης
εκπαίδευση στις βασικές αρχές στατιστικής και στο SPSS
και πρακτική εκπαίδευση στις υπάρχουσες μεθόδους σε
Εργαστήρια του Πανεπιστημίου Αθηνών. Στα πλαίσια
της πρακτικής εκπαίδευσης οι μεταπτυχιακοί θα εξοικειωθούν με εργαστηριακές τεχνικές που χρησιμοποι-
ούνται στη βασική έρευνα και με πειραματικές τεχνικές
που χρησιμοποιούνται στην κλινική έρευνα. Επιπλέον, θα
αποκτήσουν βασικές γνώσεις για την πραγματοποίηση
έρευνας με πειραματόζωα.
- Το μάθημα ’’Πρακτική εξάσκηση’’ περιλαμβάνει εκπαίδευση σε τακτικά εξωτερικά διαβητολογικά ιατρεία,
ιατρεία διαβητικού ποδιού και ιατρεία παχυσαρκίας, με
σκοπό οι μεταπτυχιακοί φοιτητές να αποκτήσουν την
κλινική εμπειρία διαχείρισης ατόμων με σακχαρώδη
διαβήτη και παχυσαρκία, παρακολουθώντας και αντιμετωπίζοντας οι ίδιοι ασθενείς υπό την επίβλεψη των
Υπευθύνων των Ιατρείων.
- Το τελευταίο εξάμηνο κάθε μεταπτυχιακός φοιτητής
θα συγγράψει διπλωματική εργασία (ερευνητική εργασία, ανασκόπηση της βιβλιογραφίας ή μετα-ανάλυση)
σε θέμα που άπτεται του ευρύτερου πεδίου του σακχαρώδους διαβήτη ή της παχυσαρκίας και ο ίδιος θα εμ-
βαθύνει τις γνώσεις του σε συγκεκριμένο πεδίο σχετικό
με τον σακχαρώδη διαβήτη ή την παχυσαρκία υπό την
επίβλεψη του Επιβλέποντος Καθηγητή.
Άρθρο 7
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ
ΦΟΙΤΗΤΩΝ
Το εκπαιδευτικό έργο κάθε ακαδημαϊκού έτους διαρθρώνεται σε δύο (2) εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
Η παρακολούθηση των μαθημάτων/πρακτικής εξάσκησης είναι υποχρεωτική.
Σε περίπτωση κωλύματος διεξαγωγής μαθήματος προβλέπεται η αναπλήρωσή του. Οι μεταπτυχιακοί φοιτητές
θα ενημερώνονται από τη Γραμματεία του ΠΜΣ για την
νέα ημερομηνία και ώρα αναπλήρωσης μέσω ηλεκτρονικού ταχυδρομείου ή μέσω της ιστοσελίδας του ΠΜΣ.
Σε περίπτωση που το ποσοστό απουσιών φοιτητή ξεπερνά το 20% ανά μάθημα, ο φοιτητής υποχρεούται να
επαναλάβει το μάθημα και τίθεται θέμα διαγραφής του
φοιτητή. Το εν λόγω θέμα εξετάζεται από τη ΣΕ, η οποία
γνωμοδοτεί σχετικά στη Συνέλευση της Σχολής.
Η αξιολόγηση των μεταπτυχιακών φοιτητών γίνεται
με δύο τρόπους:
1. Στο τέλος των μαθημάτων με γραπτές εξετάσεις, με
εκπόνηση εργασίας ή/και προφορική εξέταση που ορίζει
ο διδάσκων του κάθε μαθήματος.
2. Κατά τη διάρκεια κάθε μαθήματος, με γραπτές εξετάσεις, με εκπόνηση εργασίας ή/και προφορική εξέταση
που ορίζει ο διδάσκων του κάθε μαθήματος - σεμιναρίου.
Για κάθε μάθημα υπάρχουν 2 (δύο) περίοδοι εξετάσεων. Η πρώτη διενεργείται μετά τη λήξη κάθε μαθήματος
και η δεύτερη (επαναληπτική) τον Σεπτέμβριο του επόμενου ακαδημαϊκού έτους.
Σε περίπτωση απουσίας από τις εξετάσεις, οι μεταπτυχιακοί φοιτητές έχουν το δικαίωμα να ζητήσουν, με
αίτησή τους, δυνατότητα επαναληπτικής εξέτασης σε
μικρό χρονικό διάστημα μετά την εξέταση. Η επαναληπτική εξέταση πραγματοποιείται μετά από απόφαση της
Συντονιστικής Επιτροπής για αποδεδειγμένα σοβαρούς
λόγους, μόνο μια φορά.
Ο τρόπος αξιολόγησης ορίζεται από τον υπεύθυνο του
κάθε μαθήματος. Η βαθμολόγηση γίνεται στην κλίμακα
1-10. Η βαθμολογία των μαθημάτων κατατίθεται στη
Γραμματεία του ΠΜΣ εντός είκοσι (20) ημερών από τη
λήξη της εξεταστικής περιόδου.
Σε περίπτωση αποτυχίας στις εξετάσεις ως βάση επιτυχίας ορίζεται ο βαθμός πέντε (5) ο μεταπτυχιακός φοι-
τητής έχει το δικαίωμα συμμετοχής στην επαναληπτική
εξεταστική του Σεπτεμβρίου.
Εάν μεταπτυχιακός φοιτητής αποτύχει στην εξέταση
μαθήματος ή μαθημάτων, ούτως ώστε σύμφωνα με όσο
ορίζονται στον Κανονισμό Μεταπτυχιακών Σπουδών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
θεωρείται ότι δεν έχει ολοκληρώσει επιτυχώς το πρόγραμμα, εξετάζεται, ύστερα από αίτησή του, από τριμελή
επιτροπή μελών ΔΕΠ της Σχολής Επιστημών Υγείας, τα
μέλη της οποίας έχουν το ίδιο ή συναφές αντικείμενο με
το εξεταζόμενο μάθημα και ορίζονται από τη Συνέλευση
της Σχολής. Από την επιτροπή εξαιρείται ο υπεύθυνος
της εξέτασης διδάσκων.
Για την απόκτηση ΔΜΣ κάθε μεταπτυχιακός φοιτητής
οφείλει να παρακολουθήσει και να εξεταστεί επιτυχώς
στο σύνολο των προσφερόμενων μαθημάτων του ΠΜΣ
και να εκπονήσει μεταπτυχιακή διπλωματική εργασία,
συγκεντρώνοντας έτσι εκατόν είκοσι (120) ECTS.
Στο Δ’ εξάμηνο του Προγράμματος προβλέπεται η εκπόνηση μεταπτυχιακής διπλωματικής εργασίας. Η Συ-
ντονιστική Επιτροπή, ύστερα από αίτηση του υποψηφίου στην οποία αναγράφεται ο προτεινόμενος τίτλος της
διπλωματικής εργασίας, ο προτεινόμενος επιβλέπων (αν
δεν έχει ορισθεί ως επιβλέπων/ουσα του μεταπτυχιακού
φοιτητή ήδη από την έναρξη των μεταπτυχιακών σπουδών του) και επισυνάπτεται περίληψη της προτεινόμενης
εργασίας, ορίζει τον επιβλέποντα αυτής και συγκροτεί
την τριμελή εξεταστική επιτροπή για την έγκριση της εργασίας, ένα από τα μέλη της οποίας είναι και ο επιβλέπων.
Μέλη ή επιβλέποντες της τριμελούς εξεταστικής επιτροπής εκπόνησης της Διπλωματικής Εργασίας ορίζο-
νται εξ όλων των κατηγοριών διδασκόντων του ΠΜΣ
κάτοχοι διδακτορικού διπλώματος σύμφωνα με την
κείμενη νομοθεσία.
Το αντικείμενο της μεταπτυχιακής διπλωματικής εργασίας πρέπει να είναι ερευνητική εργασία, ανασκόπηση
της βιβλιογραφίας ή μετα-ανάλυση ερευνητικών εργασιών και να είναι πρωτότυπη.
Η γλώσσα συγγραφής της μεταπτυχιακής διπλωματικής εργασίας μπορεί να είναι η ελληνική ή η αγγλική.
Οι οδηγίες συγγραφής της διπλωματικής εργασίας
παρατίθενται στον παρακάτω πίνακα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
-20.000
-150.
1.
2.
3.
4.
5.
6.
7.
1.
2.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
3.
4.
5.
6.
8.
1.
2.
3.
4.
5.
6.
7.
1.
2.
3.
4.
8.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
Για να εγκριθεί η εργασία ο φοιτητής οφείλει να την
υποστηρίξει ενώπιον της τριμελούς εξεταστικής επιτροπής. Στη Διπλωματική Εργασία απονέμεται ο βαθμός «Κα-
λώς», «Λίαν Καλώς» ή «Άριστα» με πλειοψηφία μεταξύ
των εξεταστών.
Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στον διαδικτυακό τόπο της Ιατρικής Σχολής.
Επίσης, γίνεται ηλεκτρονική κατάθεση της διπλωματικής εργασίας στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του ΕΚΠΑ.
Άρθρο 8
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ
1. Οι μεταπτυχιακοί φοιτητές έχουν όλα τα δικαιώματα
και τις παροχές που προβλέπονται για τους φοιτητές του
Α’ κύκλου σπουδών (κάρτα σίτισης, ακαδημαϊκή ταυτότητα-πάσο, μειωμένα έξοδα συμμετοχής σε ορισμένες
πολιτιστικές και ψυχαγωγικές εκδηλώσεις) πλην του δικαιώματος παροχής δωρεάν διδακτικών συγγραμμάτων.
Το Ίδρυμα υποχρεούται να εξασφαλίσει στους φοιτητές με αναπηρία ή/και ειδικές ανάγκες προσβασιμότητα
στα προτεινόμενα συγγράμματα και τη διδασκαλία. Η
Μονάδα Προσβασιμότητας του ΕΚΠΑ ιδρύθηκε και λειτουργεί με την από 23 Φεβρουαρίου 2006 απόφαση της
Πανεπιστημιακής Συγκλήτου και την από 22 Μαρτίου
2006 απόφαση του Πρυτανικού Συμβουλίου. Έργο της
είναι η εξασφάλιση στην πράξη της ισότιμης πρόσβασης
στις ακαδημαϊκές σπουδές των φοιτητών με διαφορετικές ικανότητες και απαιτήσεις, μέσω της παροχής προ-
σαρμογών στο περιβάλλον, Υποστηρικτικών Τεχνολογιών Πληροφορικής και Υπηρεσιών Πρόσβασης.
2. Οι μεταπτυχιακοί φοιτητές καλούνται να παρακολουθούν επιτυχώς έναν αριθμό από τα προσφερόμενα
μεταπτυχιακά μαθήματα, να εφοδιάζονται εγκαίρως, με
δική τους ευθύνη, με τα απαραίτητα συγγράμματα και
φωτοτυπίες επιστημονικών άρθρων που καλύπτουν τη
διδακτέα ύλη, να υποβάλλουν μέσα στις προβλεπόμενες
προθεσμίες τις εργασίες που τους έχουν ανατεθεί για το
κάθε μάθημα και να προσέρχονται στις προβλεπόμενες
εξετάσεις.
3. Οι μεταπτυχιακοί φοιτητές καλούνται να συμμετέχουν και να παρακολουθούν σεμινάρια ερευνητικών
ομάδων, συζητήσεις βιβλιογραφικής ενημέρωσης, επισκέψεις εργαστηρίων, συνέδρια/ημερίδες με γνωστικό
αντικείμενο συναφές με αυτό του ΠΜΣ, διαλέξεις ή άλλες
επιστημονικές εκδηλώσεις του ΠΜΣ.
4. Το ΠΜΣ χορηγεί δύο (2) υποτροφίες Αριστείας. Χορηγούνται μετά την εισήγηση της Συντονιστικής Επιτροπής
και έγκριση από τη Συνέλευση της Ιατρικής Σχολής στους
μεταπτυχιακούς φοιτητές που έχουν το μεγαλύτερο μέσο
όρο στη βαθμολογία του συνόλου των μαθημάτων των
Α’ και Β’ εξαμήνων.
5. Η Συνέλευση της Ιατρικής Σχολής, μετά την εισήγηση
της ΣΕ, δύναται να αποφασίσει τη διαγραφή μεταπτυχιακών φοιτητών εάν:
et al. (italics).
. .
[1]. Fogari R, Mugellini A, Destro M, et al. Losartan and amlodipine on myocardial
structure
and function. Diabet Med 2012; 29: 24 31.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
- υπερβούν το ανώτατο όριο απουσιών
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
- υπερβούν τη μέγιστη χρονική διάρκεια φοίτησης στο
ΠΜΣ, όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- αυτοδίκαια κατόπιν αιτήσεως των μεταπτυχιακών
φοιτητών,
- υποπέσουν σε παράπτωμα που εμπίπτει στο δίκαιο
περί πνευματικής ιδιοκτησίας (ν. 2121/1993)κατά τη συγγραφή των προβλεπομένων εργασιών τους,
- δεν καταβάλλουν το προβλεπόμενο τέλος φοίτησης.
6. Απαλλάσσονται από τα τέλη φοίτησης οι φοιτητές
του ΠΜΣ, των οποίων το ατομικό εισόδημα, εφόσον διαθέτουν ίδιο εισόδημα, και το οικογενειακό διαθέσιμο
ισοδύναμο εισόδημα δεν υπερβαίνουν αυτοτελώς, το
μεν ατομικό το εκατό τοις εκατό (100%), το δε οικογενειακό το εβδομήντα τοις εκατό (70%) του εθνικού διάμε-
σου διαθέσιμου ισοδύναμου εισοδήματος, σύμφωνα με
τα πλέον πρόσφατα κάθε φορά δημοσιευμένα στοιχεία
της Ελληνικής Στατιστικής Αρχής (ΕΛ.ΣΤΑΤ.). Η απαλλαγή αυτή παρέχεται για τη συμμετοχή σε ένα μόνο ΠΜΣ.
Σε κάθε περίπτωση, οι απαλλασσόμενοι φοιτητές δεν
ξεπερνούν το ποσοστό του τριάντα τοις εκατό (30%)
του συνολικού αριθμού των φοιτητών που εισάγονται
στο ΠΜΣ. Αν οι δικαιούχοι υπερβαίνουν το ποσοστό του
προηγούμενου εδαφίου, επιλέγονται με σειρά κατάταξης
ξεκινώντας από αυτούς που έχουν το μικρότερο εισόδημα (παρ. 2 του άρθρου 35 του ν. 4485/2017).
7. Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές (παρ. 1 του άρθρου 44 του
ν. 4485/2017). Τα αποτελέσματα της αξιολόγησης του
κάθε διδάσκοντα θα του κοινοποιούνται.
8. Η καθομολόγηση γίνεται στο πλαίσιο της Συνέλευσης της Ιατρικής Σχολής και σε χώρο της Σχολής, παρου-
σία του Προέδρου της Σχολής.
9. Δίπλωμα Μεταπτυχιακών Σπουδών δεν απονέμεται
σε φοιτητή του οποίου ο τίτλος σπουδών πρώτου κύκλου
από ίδρυμα της αλλοδαπής δεν έχει αναγνωριστεί από το
Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), σύμφωνα με
τον ν. 3328/2005 (Α’ 80).
10. Οι μεταπτυχιακοί φοιτητές μπορούν να αιτηθούν
την έκδοση παραρτήματος διπλώματος.
11. Για τη συμμετοχή τους στο ΠΜΣ «Σακχαρώδης
Διαβήτης και Παχυσαρκία» οι μεταπτυχιακοί φοιτητές
καταβάλλουν τέλη φοίτησης που ανέρχονται στο ποσό
των χιλίων (1000 €) ευρώ ανά εξάμηνο. Η καταβολή του
τέλους γίνεται στην αρχή κάθε εξαμήνου.
Άρθρο 9
ΥΠΟΔΟΜΗ ΠΜΣ
1. Για την εύρυθμη λειτουργία του ΠΜΣ θα διατεθούν
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια του
Τμήματος Ιατρικής.
Τα μαθήματα και οι διαλέξεις του ΠΜΣ θα έχουν ως
χώρο διεξαγωγής τις αίθουσες διδασκαλίας των κτιρίων
της Ιατρικής Σχολής του ΕΚΠΑ ή την αίθουσα διδασκαλίας «Γεώργιος Παπαζάχος» (αίθουσα ΟΠΤΑΚ). Οι αίθουσες
διδασκαλίας διαθέτουν τον κατάλληλο εξοπλισμό προκειμένου να πραγματοποιηθούν επιτυχώς τα μαθήματα
του ΠΜΣ από τους διδάσκοντες. Επίσης διατίθεται από
το ΠΜΣ επαρκής υλικοτεχνικός εξοπλισμός (φορητός
υπολογιστής, προβολέας διαφανειών, ηχοσύστημα,
μικρόφωνο, υλικοτεχνική υποδομή για σύνδεση με το
διαδίκτυο με υψηλές ταχύτητες) προκειμένου να υλοποιούνται μαθήματα εξ αποστάσεως μέσω διαδικτύου από
τους διδάσκοντες που βρίσκονται εκτός Αθηνών, από
Πανεπιστήμια της Ελλάδας ή της αλλοδαπής.
Η πρακτική εκπαίδευση των μεταπτυχιακών φοιτητών
του ΠΜΣ θα πραγματοποιηθεί στα Ερευνητικά Εργαστήρια του Εθνικού και Καποδιστριακού Πανεπιστημίου
Αθηνών, όπως το Διαβητολογικό Εργαστήριο της Α’ Προπαιδευτικής Παθολογικής Κλινικής του Πανεπιστημίου
Αθηνών και το Εργαστήριο Πειραματικής Φαρμακολογίας της Ιατρικής Σχολής του Πανεπιστημίου Αθηνών. Τα
Ερευνητικά Εργαστήρια του Εθνικού και Καποδιστριακού
Πανεπιστημίου Αθηνών διαθέτουν τον κατάλληλο ιατροτεχνολογικό εξοπλισμό, προκειμένου να εκπαιδευτούν οι
μεταπτυχιακοί φοιτητές στις εργαστηριακές τεχνικές που
χρησιμοποιούνται στη βασική έρευνα και στις πειραματικές τεχνικές που χρησιμοποιούνται στην κλινική έρευνα.
Η πρακτική - κλινική εξάσκηση των μεταπτυχιακών
φοιτητών του ΠΜΣ θα πραγματοποιηθεί στα τακτικά Διαβητολογικά Ιατρεία του Διαβητολογικού Κέντρου της Α’
Προπαιδευτικής Παθολογικής Κλινικής του Πανεπιστημίου Αθηνών, καθώς και στα Διαβητολογικά Κέντρα Συνερ-
γαζόμενων Πανεπιστημιακών Νοσοκομείων της Αττικής
και της υπόλοιπης Ελλάδας, καθώς και σε εγκεκριμένα
Διαβητολογικά Κέντρα Νοσοκομείων του ΕΣΥ μετά από
απόφαση της Συντονιστικής Επιτροπής.
2. Η διοικητική και γραμματειακή υποστήριξη του ΠΜΣ
γίνεται από τη Γραμματεία του ΠΜΣ, η οποία στελεχώνεται από (1) ή (2) υπαλλήλους και βρίσκεται υπό την
επιστασία της Γραμματείας της Ιατρικής Σχολής. Για την
επιστημονική υποστήριξη του ΠΜΣ προβλέπεται συμμετοχή επιστημόνων υγείας, όπως ιατρών, βιολόγων,
νοσηλευτών και τεχνολόγων, ανάλογα με τις ανάγκες.
3. Η χρηματοδότηση του ΠΜΣ μπορεί να προέρχεται
από:
α) δωρεές, παροχές, κληροδοτήματα και κάθε είδους
χορηγίες φορέων του δημόσιου τομέα, όπως οριοθετείται
στην περ. α’ της παρ. 1 του άρθρου 14 του ν. 4270/2014
(Α’ 143), ή του ιδιωτικού τομέα,
β) πόρους από ερευνητικά προγράμματα,
γ) πόρους από προγράμματα της Ευρωπαϊκής Ένωσης
ή άλλων διεθνών οργανισμών,
δ) κάθε άλλη νόμιμη πηγή.
Επειδή τα λειτουργικά έξοδα του Π.Μ.Σ. δεν καλύπτονται εξ ολοκλήρου από τις ανωτέρω πηγές χρηματοδό-
τησης, μέρος των λειτουργικών του εξόδων καλύπτεται
από τέλη φοίτησης.
4. Κατά τη λήξη της θητείας της ΣΕ, με ευθύνη του
απερχόμενου Διευθυντή, συντάσσεται αναλυτικός αποΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
λογισμός του ερευνητικού και εκπαιδευτικού έργου και
των λοιπών δραστηριοτήτων του Π.Μ.Σ., ο οποίος κατατίθεται στην Ιατρική Σχολή του ΕΚΠΑ. Ο εν λόγω απολο-
γισμός αποστέλλεται στα αρμόδια όργανα σύμφωνα με
την ισχύουσα νομοθεσία.
5. Η εσωτερική και εξωτερική αξιολόγηση του ΠΜΣ θα
γίνεται σύμφωνα με τις ισχύουσες διατάξεις.
Άρθρο 10
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ ΣΤΟ
ΠΜΣ
Οι διδάσκοντες του ΠΜΣ, προέρχονται, τουλάχιστον
κατά 60%, από:
- μέλη Δ.Ε.Π. της Ιατρικής Σχολής,
- μέλη Ε.Ε.Π., Ε.ΔΙ.Π. και Ε.Τ.Ε.Π. της Ιατρικής Σχολής,
κατόχους διδακτορικού διπλώματος εκτός κι αν το γνωστικό τους αντικείμενο είναι εξαιρετικής και αδιαμφι-
σβήτητης ιδιαιτερότητας για το οποίο δεν είναι δυνατή
ή συνήθης η εκπόνηση διδακτορικής διατριβής,
- ομότιμους καθηγητές (άρθρο 69 του ν. 4386/2016)
και αφυπηρετήσαντα μέλη Δ.Ε.Π. της Ιατρικής Σχολής,
- διδάσκοντες σύμφωνα με το π.δ. 407/1980 (Α’ 112)
της Ιατρικής Σχολής,
- επιστήμονες αναγνωρισμένου κύρους είτε κάτοχους
διδακτορικού διπλώματος είτε υποψήφιους διδάκτορες
είτε εξαιρετικής τεχνικής εμπειρίας, οι οποίοι μπορεί να
απασχολούνται ως ακαδημαϊκοί υπότροφοι με απόφαση
της Συνέλευσης και πράξη του Προέδρου του οικείου
Τμήματος για τη διεξαγωγή διδακτικού, κλινικού και
ερευνητικού έργου, καθοριζόμενου με τη σύμβαση που
υπογράφεται μεταξύ του ακαδημαϊκού υποτρόφου και
του Πρύτανη του οικείου ΑΕΙ. (παρ. 7 του άρθρου 29 του
ν. 4009/2011).
Με αιτιολογημένη απόφαση της Συνέλευσης της Ιατρικής Σχολής ανατίθεται διδασκαλία σε:
- μέλη ΔΕΠ άλλων Τμημάτων του ίδιου ή άλλου ΑΕΙ,
- ερευνητές από ερευνητικά κέντρα του άρθρου 13Α
του ν. 4310/2014, της Ακαδημίας Αθηνών και του Ιδρύματος Ιατροβιολογικών Ερευνών της Ακαδημίας Αθηνών,
- επισκέπτες καταξιωμένους επιστήμονες από την ημεδαπή ή την αλλοδαπή, που έχουν θέση ή προσόντα κα-
θηγητή ή ερευνητή σε ερευνητικό κέντρο, καλλιτέχνες ή
επιστήμονες αναγνωρισμένου κύρους με εξειδικευμένες
γνώσεις ή σχετική εμπειρία στο γνωστικό αντικείμενο
του ΠΜΣ,
- επισκέπτες μεταδιδακτορικούς ερευνητές, Έλληνες ή
αλλοδαπούς νέους επιστήμονες, κάτοχους διδακτορικού
διπλώματος (παρ. 7 του άρθρου 16 του ν. 4009/2011)
ή γίνονται νέες προσλήψεις/συμβάσεις σύμφωνα
με τα ανωτέρω (παρ. 1, 2, 5 και 6 του άρθρου 36 του
ν. 4485/2017).
Η ανάθεση διδασκαλίας μαθημάτων, σεμιναρίων και
ασκήσεων του ΠΜΣ γίνεται ύστερα από εισήγηση της ΣΕ
και έγκριση της Συνέλευσης της Ιατρικής Σχολής.
Οι διδάσκοντες μπορεί αν προέρχονται από την Ελλάδα ή από χώρες της αλλοδαπής. Κριτήρια επιλογής που
συνεκτιμώνται είναι:
Α. Η επιστημονική ειδίκευση σε ένα από τα θεματικά
πεδία του ΠΜΣ.
Β. Η επιστημονική ευθύνη ή η ενεργός συμμετοχή σε
έρευνες/προγράμματα που ασχολούνται με θέματα του
ευρύτερου πεδίου του σακχαρώδη διαβήτη και της παχυσαρκίας.
Γ. Το εν γένει επιστημονικό έργο και πρακτικό ενδιαφέρον στο αντικείμενο του ΠΜΣ.
Δ. Προηγούμενη διδακτική εμπειρία στο αντικείμενο
του ΠΜΣ.
Άρθρο 11
ΜΕΤΑΒΑΤΙΚΕΣ ΔΙΑΤΑΞΕΙΣ
Ο παρών Κανονισμός ισχύει για τους ήδη εγγεγραμμένους φοιτητές στο πρόγραμμα από το ακαδημαϊκό
έτος 2018 - 2019.
Για όσα θέματα δεν ορίζονται στην ισχύουσα νομοθεσία και στον παρόντα Κανονισμό, αρμόδια να αποφασίζει
είναι η Συνέλευση της Ιατρικής Σχολής.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Φεβρουαρίου 2021
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 790/27.02.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210200790.pdf | Tokens: 40581]